cyanic-selkie/wikianc huggingface dataset:
Biju Janata Dal
Biju Janata Dal (Biju Janta Dal) er et indisk politisk parti i delstaten Orissa, som inngår i National Democratic Alliance. BJD ble dannet etter en utbrytning fra Janata Dal. BJD vant delstatsvalget i 2004, og leder delstatsregjeringen i Orissa.
Jelizaveta Bryzhina
Jelizaveta Viktorivna Bryzhina (ukrainsk: Єлизавета Вікторівна Бризгіна, født 28. november 1989 i Luhansk) er en ukrainsk sptinter, som spesialiserer seg på 100 meter.
Hun er datter av de tidligere sovjetiske friidrettsutøverne Olga Bryzgina og Viktor Bryzgin, og studerer ved Luhansk Taras Shevchenko National University.
Karriere
Som junior deltok hun i bl.a. Junior-EM i friidrett 2007. Her vant hun sølv på både 200 meter og 4 x 100 meter stafett, sammen Hanna Titimets, Anna Yaroshchuk og Nataliya Pohrebnyak.
I 2010 deltok hun i EM i friidrett 2010 i Barcelona, og reiste hjem med to medaljer. Først var hun med på det ukrainske stafettlaget som vant gull på 4 x 100 meter. I tillegg vant hun sølv på 200 meter individuelt, med tiden 22,44, som var ny personlig rekord. franske Myriam Soumaré vant gullet.
Hun vant også sølv på 200 meter ved Continental Cup i 2010 med tiden 23,37, bak Aleksandra Fedoriva.
Einar Strand
Einar Strand (født 11. januar 1916, død 5. september 2007) var en norsk tillitsvalgt i fag- og pensjonistbevegelsen. Han var hovedkasserer i LO og forbundsleder i Norsk Pensjonistforbund (NPF).
Karsten Løvestad
Løvestad var frivillig under Vinterkrigen i Finland i 1940. Sammen med de tre brødrene ble han senere også involvert i motstandskampen i Norge, der de hjalp flyktninger med base på familiegården i Trøgstad i Østfold. Løvestad ble første gang arrestert i februar 1942, men klarte å flykte til Sverige. Deretter var han kurer mellom Göteborg og Oslo, og var også grenselos.
Den 22. oktober 1942 var Løvestad los for en gruppe på ti personer (hvorav ni jøder) som gikk på toget mot Halden på Østbanestasjonen i Oslo. Transporten gikk bra helt til toget var mellom Skjeberg og Døle, da grensepolitimannen Arne Hvam og en kollega kontrollerte gruppen. Løvestad hadde falskt pass i navnet «Harald Jensen», mens jødene reiste med sine ekte pass (stemplet med en rød «J»). Det videre hendelsforsløpet er noe uklart, men Hvam skal ha bedt gruppen forlate kupeen. Løvestad skjøt og drepte Hvam og hoppet av toget sammen med jødene Willy Schermann og Herman Feldmann. De to jødene ble raskt arrestert, mens Karsten Løvestad klarte å holde seg på frifot helt til han ble arrestert den 27. oktober.
Einar Strand
Strand var medlem av det regjeringsoppnevnte utvalget som forberedte innføringa av folketrygda i 1966. Han var også ei tid medlem av Oslo bystyre for Arbeiderpartiet.
Fra 1989 til 2003 var Strand forbundsleder i NPF, og han utøvde i denne sammenheng et stort engasjement særlig for sjuke og pleietrengende eldre.
Claude de Longwy de Givry
Claude de Longwy de Givry (født 1481, død 9. august 1561) var en av den katolske kirkes kardinaler. Han var biskop av Langres i Frankrike.
Han ble utnevnt til kardinal i mars 1533 av pave Klemens VII under hans fjortende konsistorium, med Sant'Agnese in Agone som tittelkirke.
Natchitoches Parish
Natchitoches Parish er et fylke i den amerikanske delstaten Louisiana. Det ligger nord i staten og grenser mot Bienville Parish i nord, De Soto Parish og Red River Parish i nordøst, Winn Parish i nordøst, Grant Parish i øst, Rapides Parish i sørøst, Vernon Parish i sør og mot Sabine Parish i sørvest.
Natchitoches Parish totale areal er 3 365 km² hvorav 114 km² er vann. I 2010 hadde fylket 39,566 innbyggere. Administrasjonssenteret ligger i byen Natchitoches. Det ble grunnlagt i 1807 som et av Louisianas opprinnelige nitten fylker.
23. serierunde i OBOS-ligaen 2020
23. runde i OBOS-ligaen 2020 ble spilt onsdag 28. oktober 2020 og avsluttet med –.
Kampfakta
'''Onsdag 28. oktober''' <div id="Grorud v Åsane"> <div id="KFUM v Ull/Kisa"> <div id="Raufoss v Lillestrøm"> <div id="Sandnes Ulf v Strømmen"> <div id="Tromsø v HamKam"> <div id="Øygarden v Kongsvinger"> <div id="Ranheim v Stjørdals-Blink">
Jean Le Veneur
Jean Le Veneur (født 1505, død 7. august 1543) var en av den katolske kirkes kardinaler. Han var biskop av Lisieux i Frankrike.
Han ble utnevnt til kardinal i mars 1533 av pave Klemens VII under hans fjortende konsistorium.
Aase Strømstad
Aase Strømstad (født 6. mai 1931) er en norsk hustellærer og siden 1963 forfatter av en rekke kokebøker, samt ofte brukt dommer ved NM i kjøtt. Videre startet hun tidsskrifteneAlt om mat og Mat og drikke. Hun har også hatt egen spalte i Dagbladet og Bergens Tidende.
De fleste av hennes bøker er utgitt på Cappelen. I tillegg har hun samarbeidet med utgivelser av Arne Brimi såvel som Fedon Lindberg, og oversatt et titall utenlandske bøker til norsk. Strømstad spilte seg selv i TV-serien En romjulsdrøm, der hun lagde knekk. Datteren Pia Strømstad (født 1963) er også matskribent.
Akkarfjorden (Måsøy)
Akkarfjorden er en fjord på Hjelmsøya i Måsøy kommune i Finnmark. Fjorden har innløp mellom Finnkorneset i nord og Akkarfjordnæringen i sør og strekker seg fire kilometer sørøstover til Elvevika innerst i fjorden.
Fjorden er 37 meter på det dypeste, midt i fjorden litt innfor innløpet. Sandvikvær er et fiskevær som ligger på vestsiden av fjorden. Fra her går vika Hamna sørvestover, mens to andre viker, Sætervika og Elvevika går sørøstover.
Sverre Reiten
Sverre Reiten (født 14. desember 1891 i Grytten i Romsdal, død 12. juli 1965 i Torvikbukt på Nordmøre) var en norsk folkehøgskolerektor og politiker (KrF) som var stortingsrepresentant fra 1945 til 1949. Han var også fylkesordfører i Møre og Romsdal og ordfører i Øre.
Han var sønn av gårdbruker Ole Reiten og hustru Ane Bakke. Han gikk middelskolen og lærerskolen i Volda, og tok deretter artium i Oslo. Han gikk også kurs i tegning og hagebruk. I 1917 ble han ansatt som lærer ved den nyopprettede Nordmøre ungdomsskole, en kristen folkehøgskole i Torvikbukt. Skolen ble etablert av personer med tilknytting til Norsk Luthersk Misjonssamband, og siden eid av en rekke kristne organisasjoner. Reiten fungerte som skolens bestyrer fra daværende bestyrer Olav Grytli ble avsatt av okkupasjonsmakten i 1942 og frem til frigjøringen i mai 1945. I 1949 ble Reiten igjen konstituert og i 1952 ansatt som bestyrer, noe han var frem til han avgikk med pensjon i 1961. Han eide også en gård i Øre fra 1925 til 1958.
Ved siden av skolearbeidet var Reiten involvert i avholdssak og kristne organisasjoner. Fra 1932 til 1946 var han formann i Nordmøre krets av Norsk Luthersk Misjonssamband. I 1945 var han med på å stifte Møre og Romsdal KrF, og satt i det første fylkesstyret. Ved Kristelig Folkepartis nasjonale gjennombrudd i stortingsvalget det året, ble Reiten valgt inn på Stortinget fra Møre og Romsdal. Han satt i Stortingets helsekomité. Han stilte ikke til gjenvalg i 1949, men var 1. vararepresentant fra 1954 til 1961. Reiten satt i herredsstyret i Øre før krigen og fungerte som ordfører fra frigjøringen i mai 1945 og ut året. Han var senere ordfører i Øre fra 1952 til 1957 og i samme periode fylkesordfører i Møre og Romsdal.
Sverre Reiten giftet seg i 1926 med Karen Hamnes. Stortingsrepresentant Steinar Reiten er deres barnebarn.
Ola Brenn
«Ola Brenn» er et skillingstrykk som har vandret i mange varianter på folkemunne i Østerdalen. Ola Brenn var fra Stor-Elvdal. Han var med i krigen mot Sverige 1807-1814, og han var den som tente på krigsvarden på Tronkberget siste gang i 1812.
Teksten
1.Det rei in gud som han var galen fra Åmot og nordover Storædalen, småstein sprute og skomtappa valt hesten vart båte brøten og halt.
2.Det var såmmå kvellen på Evenstad det banke på glasa i kammersa, det banke båte lenge og vel da spør inn gubbe: Hør er det på jæl.
3.Det er brev og bø i fra Hegermann svensken nærmer seg Nørjes land. Det er grett å væta hør han tenkjer på, stå opp herr lensmann læt bøstikka gå.
4.Gubben sto opp det var lensmann sjøl, in kjempe in rusk tå in østerdøl, med større forstand enn kjemper pla ha slik var det han presten Wergeland sa.
5.Han vekte drengom han sendte døm ut med bø åt hør eneste storælsgut. Ma siste drengen rei sørover jola sette gubben seg stillt ved bola.
6.Reist er Norges gamle kongestol nå rann døm før'n at disse sterke ord enige og tro til Dovre fell å ja ma'n såg på Rognvola ikveld, der låg ho så brei og så trygg og blå tykte han det rope hundre ovanfrå.
7.Gud signe døm som får bø i natt mange kjem ailler åt Storældaln att, min det vart skreve på Eidsvoll lyt stå og kara frå Ældaln stoler je på.
8.Og Evenstadguta døm rei og rei utøver bygda på hør sin vei, det dundre på dørom det banke på glasa gampa skalv og guta dom pasa.
9.Og følke vakne i grend etter grend ved midnattsleite var guta på Brenn, der var det han Ola som skulle i vei han spratt tur senga og kledde på seg.
10.Den fyrste tanken som gjennom han fór, var ne: Hør skær det nå bi me'a mor. der kom a alt inn gjønnom kåvådøra i rene væla hør er om å gjøra.
11.Der kommer beskjed mor skær møte på linna skær hefte bort følk au midt i vinna, du skjønner det er nødd om å bi råd han Nils bort i Rosven får stå føre nå.
NTNUs litteraturpris
NTNUs litteraturpris er en pris som deles ut årlig, og alternerer mellom et faglitterært og skjønnlitterært verk. Den ble første gang utdelt i oktober 2017. Prisen er ledd i NTNUs satsing på samarbeid med kulturinstitusjoner i Trondheim og Trøndelag. NTNU har gjennom denne satsingen en samarbeidsavtale med Litteraturhuset i Trondheim. Avtalen omfatter at deler av den økonomiske støtten fra NTNU settes av til NTNUs litteraturpris. Den skjønnlitterære prisen deles ut under Trondheim litteraturfest. Denne festivalen er resultat av et samarbeid mellom Trondheim folkebibliotek, Litteraturhuset i Trondheim og NTNU. Den faglitterære prisen deles ut under Sakprosafestivalen i Trondheim, som arrangeres av Litteraturhuset i Trondheim på oppdrag fra Norsk faglitterær forfatter- og oversetterforening.
Ola Brenn
Teksten
12.Se militæra har støtt slik hast får sjå tel je kjem meg i veien trast, du mor du får sta legge smør i ørsja og je får finne fram sekken og børsa.
NTNUs litteraturpris
Litteraturprisen skal gå til et norskspråklig verk av høy litterær kvalitet. Verket skal være utgitt i løpet av de to foregående år, og det skal være skrevet av en nålevende forfatter med tilknytning til Trøndelag. Juryen består av to medlemmer fra litteraturhuset, to fra NTNU og ett fra Forfattersentrum Midt-Norge.
Ola Brenn
Teksten
13.Du Ola det er nå full aller kri nei da mor min du vet det kan bi, min kom hau mor ma du går på bua å ta med deg innatt na uniformslua.
NTNUs litteraturpris
Prisen består av 20 000 NOK, samt et diplom. I 2020 ble prisen delt på to mottagere, som fikk halve beløpet hver.
Ola Brenn
Teksten
14.Klokka fire sto han Ola med sekken på så var det å seie farvel å gå, ja nå får du læva så vel da mor kom hau å senn et bar bekksømskor.
16.Du veit det Ola du e tong å miste ho begynt å gråte ho gret så a riste, skulle du døy i krigen nå Ola så kjøm døm til å kjøre meg at åt jola.
17.Gråt itte mor det lyt vara som det er, hadde je døm ute på garden her alle de svenskom som fell på meg skulle jeg trast var innat åt deg.
18.Så vart det kri ja, å han Ola var me han tok nok sine, og vel så det, børsa si eia den fekk han nå ha før den tykte han Ola gikk så bra.
19.Small det så flaut det som oftest blod ja engong fortæl dom det stufte to, obersten sa: Med hundre som han gikk jeg midt gjennom Sveriges land.
20.Han Ola fekk to til å la åt seg så gikk han i spissen og gjorde veg, og speltes sommertie retrettmarsj var han Ola sist ma døm gikk tilbars.
21.Hain Ola Brenn i fra Storældaln bar Storædalsnavnet ut i væln. Med større ære hel nån har gjort og deffør skar'n itte glømmes bort.
22.Ola Evenstad, Ola Brenn Olekarer frå hør si grend. Frå Setre og Sollin til Negard og Stai it hurra for døm og for syttande mai.
Odet de Coligny
Odet de Coligny de Châtillon  (født 10. juli 1517 i Châtillon-sur-Loing i Frankrike, død 13. april 1571 i Canterbury i England) var en fransk prelat og hugenottleder. Han var før sin overgang til kalvinismen en av den katolske kirkes kardinaler.
Lautaro Germán Acosta
Lautaro Germán Acosta (født 14. mars 1988) er en argentinsk fotballspiller som spiller for den argentinske klubben Club Atlético Lanús.
Odet de Coligny
Bakgrunn
Odet de Coligny var sdønn av maréchal de France Gaspard I de Coligny, seigneur de Châtillon; hans bror var den senere admiral Gaspard II de Coligny.
Allerede som 13-åring ble han i 1530 utnevnt til prior i Saint-Stephan (i Beaune), og fire år etter ble han kannik i Paris.
Erkebiskop, kardinal
Senere kom han ved simoni gjort til erkebiskop av Toulouse. Paven utnevnt ham til kardinal i mars 1533, og han ble kreert til det ved konsistoriet den 7. november 1533. Han var da 16 år. Det påfølgende år ble Coligny dessurten utnevnt til biskop av Beauvais.
Kalvinist (hugenott)
Han kjempet ved Saint-Denis under religionskrigene. I 1568 flyktet Coligny med noen av sine tilhengerer til England. Ved det engelske hoff ivret han for sine ideer og gjorde seg forhåpninger om finansiell større fra dronning Elisabeth I. I mellomtiden var Coligny blitt erklært som høyforræder av Parlementet i Paris. Odet de Coligny forble dermed i sitt engelske eksil, hvor han i samforstand med den franske kong Karl IX tok seg av forskjellige hammelige oppdrag. For hertugen av Anjou bad Coligny blant annet om dronningens hånd.
Han ville så til slutt vende tilbake til fedrelandet, men ble forgiftet i Canterbury, sannsynligvis av sin kammertjener.
Büyükada
Büyükada er den største av de ni øyene som utgjør Prinseøyene øst i Marmarahavet, tett ved Istanbul. Det greske navnet er Prinkipos (Πρίγκηπος).
Det lå flere gresk-ortodokse klostre på Prinkipos (nå Büyükada) og de omliggende øyene, og mange er de hellige munker og nonner som holdt til der. Mange er også de ofte svært lite hellige som ble tvangsinternert – tvunget til å avslutte sine liv i ordenslivet – etter maktskifter i Østromerriket.
Et nonnekloster på øya var forvisningssted for de bysantinske keiserinner Irene, Eufrosyna, Zoë og Anna Dalassena. Det er nettopp denne serien av fyrsteelige personer som gav øya sitt greske navn.
Senere ble også medlemmer av den ottomanske sultanslekt til tider sendt i eksil til øya. Og etter sin deportasjon fra Sovjetunionen i februar 1929 oppholdt Lev Trotskij seg fire år på Büyükada.
På 1800-tallet ble øyene et populært feriested for Istanbuls rike, og viktorianske hytter og hus er fremdeles å skue på hovedøya Büyükada.
I Norge vil noen assosiere navnet Prinkipos med UKA ved Studentersamfundet i Trondhjem for 1969. UKErevyen Prinkipo ble det året oppkalt etter øya i Marmarahavet.
Nederlandsk mesterskap i friidrett innendørs 2009
Nederlandsk mesterskap i friidrett innendørs 2009 ble arrangert 14. og 15. februar 2009, i den nylig oppsatte Omnisport Apeldoorn.
Cirkumfleks
Cirkumfleks ( ^ ) (latin accentus circumflexus), også kjent som «møne», er et diakritisk tegn. Cirkumfleks har fått sitt navn fra latin circumflexus (bøyd rundt) som igjen er en oversettelse av det greske ordet περισπωμένη (perispomene).
Norske eksempler
Â â Ê ê  Î î  Ô ô  Û û
Praktisk bruk
På et vanlig norsk ISO-tastatur skrives tegnet ^ ved å holde Shift inne og trykke ¨ (tøddel, tasten til høyre for Å). Dersom en straks etterpå trykker på tasten O blir det en ô. Ønsker en kun å skrive selve tegnet trykkes mellomromstasten i stedet.
Koding
ISO 8859-1-bokstavkodingen inkluderer bokstavene â, ê, î, ô, û og deres respektive store bokstaver. Mange flere bokstaver er tilgjengelige i Unicode.
Den benyttes også i ASCII for å representere en eksponent 2^3 = 8.
Anonyme alkoholikere
Anonyme Alkoholikere (ofte forkortet til «AA») er et verdensomspennende fellesskap av kvinner og menn som gjennom å dele erfaring, styrke og håp med hverandre, holder seg selv edru og hjelper andre til å oppnå det samme. Tolvtrinnsprogrammet er AAs forslag til hvordan man, på en praktisk måte, kan gå frem for å overvinne sykdommen alkoholisme. AA var den første av «tolvtrinnsgruppene» og har stått som modell for flere liknende fellesskap. I Norge finnes blant annet Anonyme Narkomane, Anonyme Gamblere, Cocaine Anonymous, Overeaters Anonymous, Al-Anon, Adult Children of Alcoholics og VBA.
Historie
AA ble startet i USA i 1935 og kom til Norge i 1947. Det finnes omtrent 160 grupper i Norge (juli 2013).
De tolv trinn
AA utviklet det opprinnelige tolvtrinnsprogrammet. Trinnene peker på at eksistensielle spørsmål er viktige i løsningen av alkoholproblemet, men AA som sådan stiller det enkelte medlem fritt til å bestemme hva man legger i begreper som «høyere makt» og «Gud». AA tar derfor ikke stilling til noen religiøse eller samfunnsmessige stridsspørsmål, og ønsker å bevare sin enhetlighet gjennom å konsentrere seg om sitt hovedformål; å opprettholde det enkelte ,medlems egen edruskap gjennom fellesskap med andre alkoholikere og å bringe AA-løsningen videre til dem som ønsker det.
Møter og medlemskap
Den primære fellesskapsfunksjonen i Anonyme Alkoholikere er gruppene og deres møter. Gruppene drives av medlemmene selv og på møtene bidrar den enkelte ved å dele sine personlige erfaringer og opplevelser. I de største byene kan man finne flere møter hver dag mens det på mindre steder gjerne er ett møte i uka. Fra første stund har fadderskap (sponsor) vært en sentral del av gjenreisningmetoden. Det innebærer at et medlem med etablert og stabilt edruskap bringer sin erfaring til nykommere på en individuell og dedikert måte.
Den eneste forutsetningen for medlemskap er et ønske om å slutte å drikke. Som en konsekvens av den forståelsen man har i AA om hva alkoholisme er, anses totalavhold som en forutsetning for gjenreisningen.
Forskning
AA har blitt vist betydelig interesse som sosial organisasjon, og har bl.a. blitt studert som prototyp på fenomenet selvhjelpsgrupper. Bevegelsen står spesielt sterkt i opprinnelseslandet USA der også store deler av rusbehandlingsmiljøene har "adoptert" tolvtrinnsfilosofien. Språket og ordbruken i de tolv trinnene til AA bærer preg av at de oppstod bl.a. ved inspirasjon fra et religiøst/kirkelig miljø (oxfordbevegelsen), og det er derfor lett å oppfatte AA som en religiøs organisasjon. AA er imidlertid ingen religiøs bevegelse, og også mennesker uten en religiøs overbevisning kan ha utbytte av å delta.
Det finnes også noen norske forskningsartikler om tolvtrinnsgruppene. Kristensen et al. (2005) fant at deltagelse i AA (og NA) øker muligheten for ruspasienter til å klare å holde seg rusfri over tid, og de sier at deltagelse i slike selvhjelpsgrupper er et viktig supplement til offentlig behandling. Vederhus et al. sin oversiktsartikkel i Psykologtidsskriftet (2008) anbefaler at helsepersonell bør være bevisst på å motivere sine pasienter med et rusproblem å delta i tolvtrinnsgruppene. En nyere norsk studie (2009) fant at kun 15 % av norske ruspasienter ble anbefalt av sine behandlere å delta i disse gruppene, noe som er en svært lav andel sammenlignet med f.eks. amerikanske studier. Norsk Selvhjelpsforum har på oppdrag fra Helsedirektoratet laget en oversikt over selvhjelp i Norge, herunder også AA, der det også inngår en oppsummering av aktuell forskning om selvhjelpsgrupper i rusfeltet
Stortverråtinden
Stortverråtinden  er et fjell nord i Lesja kommune i Innlandet. Det har en høyde på 1 941 meter over havet.
Øvre Romerike, Solør og Odalen prosti
Øvre Romerike, Solør og Odalen prosti var et tjenestedistrikt i Oslo bispedømme i Den norske kirke som omfattet menighetene i den nordlige del av Akershus og sydlige del av Hedmark. Det opphørte i 1855 da det ble delt i Øvre Romerike prosti og Solør og Odalen prosti.
Historikk
Opprettelsen av prostiet kan ikke tidfestes, men antas å gå tilbake til reformasjonen i 1536-7. Det omfattet den nordlige del av Akershus og sydlige del av Hedmark. Det ble delt i Øvre Romerike prosti og Solør og Odalen prosti i 1855, iflg. kgl.res. 04.08.1854.
Celestine Babayaro
Celestine Babayaro (født 29. august 1978 i Kaduna) er en tidligere nigeriansk fotballspiller. Han spilte som venstreback.
Klubbkarriere
Babayaro startet karrieren sin i det nigerianske laget Plateau United, før han dro til Belgia for å spille for Anderlecht i 1994. Han var også med på å vinne OL 1996 i Atlanta.
I april 1997 ble han kjøpt av det engelske laget Chelsea for £2,25 millioner pund. Det var klubbrekord for en tenåring på det tidspunktet. Mens han var i klubben vant han FA-cupen og Community Shield i 2000. I de syv årene han var der, konkurrerte han med Graeme Le Saux om venstrebackplassen, men fikk likevel over 200 kamper for Chelsea. Det var da Chelsea hentet Wayne Bridge at Babayaro mistet plassen sin på laget. Det ble kun fire Premier League-kamper i 2003/04.
I januar 2005 forlot han Chelsea til fordel for Newcastle United FC. Her etablerte han seg umiddelbart som førstevalg på venstrebacken, men var ofte plaget av skader. Den 10. desember 2007 besluttet både spiller og klubben å oppheve kontrakten. Babayaro er også den yngste debutanten i UEFA Champions League gjennom tidene, foran Alen Halilović og Youri Tielemans.
Narmer
Narmer var en egyptisk farao i den tidlige dynastiske periode, en gang på 3000-tallet f.Kr. Han var antagelig etterfølger til de førdynastiske faraoene Skorpion og/eller Ka. En del egyptologer har vurdert Narmer som den første grunnlegger av det første dynasti og den første farao av et forent Egypt.
Identiteten til Narmer er emne for en pågående forskerdebatt, skjønt de fleste egyptologer  identifiserer Nermer med farao Menes fra første dynasti. menes er også kreditert for foreningen av Egypt som den første farao. Denne konklusjon er basert på Narmerpaletten som viser Nermer som den som samlet Egypt og to gravsegler fra nekropolis ved Abydos som viser ham som den første konge av første dynasti (se diskusjon nedenfor).
Styre
Den kjente Narmerpaletten, oppdaget av James E. Quibell i 1898 i Hierakonpolis, viser Narmer som viser fram distinksjonene for både Øvre og Nedre Egypt, noe som har fremmet teorien at han var den som forente de to kongedømmene. Siden denne oppdagelsen har det vært diskutert om hvorvidt Narmerpaletten representerer en historisk hendelse eller om det var ment rent symbolsk. I 1993 oppdaget imidlertid Günter Dreyer i Abydos en årsbetegnelse av Narmer som avbildet den samme hendelsen som på Narmerpaletten, noe som tydelig viste at Narmerpaletten avbildet en faktisk historisk hendelse.
Det er ingen fullstendig enighet blant egyptologer å identifisere Narmer med den mytologiske Menes. Det har følger for forståelsen av historien for oldtidens Egypt. En del egyptologer mener at Menes er den samme som Hor-Aha og at han arvet et allerede forent Egypt fra Narmer; andre hevder at Narmer begynte prosessen med å forene de to kongerikene i Egypt, og at det var Menes som fullførte prosessen. Det har blitt argumentert at Narmer er menes ettersom hans opptreden ble funnet på en leirsegl i Abydos i sammenheng med brettspillhieroglyfen for mn, men som også være en samtidig nedtegnelse en ellers ikke kjent konge.
En annen mulig teori er at Narmer var en umiddelbar etterfølger av kongen som greide å forene Egypt (kanskje kong Skorpion, et navn som ble funnet på et septerhode i Hierakonpolis), men at han overtok symbolene på foreningen som kanskje allerede hadde vært i bruk for en generasjon.
To leirsegler fra nekropolis i Abydos som lister konger som nylig ble funnet i gravene til Den og Qa'a viser Narmer som grunnlegger av det første dynasti, og som deretter ble etterfulgt av Hor-Aha. Qa'a-seglet viser alle åtte konger av det første dynasti i korrekt rekkefølge, begynnende med Narmer. Menes er ikke nevnt på ingen av disse to kongelistene ettersom at på denne tiden var det kun horus-navnet som generelt ble benyttet på monumenter, og Menes er et personnavn.
Narmers hustru er antatt å ha vært Neithhotep (betydning: «Neith er tilfreds»), en prinsesse fra Nedre Egypt. Inskripsjoner som bærer hennes navn har blitt funnet i graver som tilhørte Narmers umiddelbare etterfølgere Hor-Aha og Djer, noe som indikerer at hun var mor til Hor-Aha.
Grav og gjenstander
Narmers grav består av to sammenfelte kamre (B17 og B18) som ble funnet i regionen Peqer (dagens Umm el-Qa'ab) ved Abydos. Den ligger ved siden av graven til Ka, som styrte Øvre Egypt rett før ham.
Narmer er godt bevitnet over hele Egypt og i sørlige Kanaan. I Egypt er hans serekh blitt funnet ved tolv steder: tre i Øvre Egypt (Hierakonpolis, Naqada, og Abydos), sju i Nedre Egypt (Tarkhan, Helwan, Zawyet el'Aryan, Tell Ibrahim Awad, Ezbet el-Tell, Minshat Abu Omar, og Kafr Hassan Dawood) og en i både den østlige ørkenen (Wadi el-Qaash), og den vestlige ørkenen (Khargaoasen).
I løpet av Narmers epoke hadde Egypt en aktiv økonomisk tilstedeværelse i sørlige Kanaan. Keramikkskår og tilsvarende fragmenter har blitt avdekket ved flere steder, både steingods som har blitt produsert i Egypt og importert til Kanaan og andre som har blitt produsert lokalt i egyptisk stil. Det sist antyder at Egypts tilstedeværelse i Kanaan var i form av en koloni framfor kun et resultat av handel. Den egyptiske tilstedeværelsen i Kanaan har blitt tidligere forklart som militær invasjon, men dette synet er ikke lenger rådende. Befestninger ved Tel es-Sakan datert til denne perioden og bortimot fullstendig egyptisk i konstruksjonen antyder en militær tilstedeværelse, men ikke nødvendigvis en militær invasjon.
Utstrekningen av egyptisk aktivitet i sørlige Kanaan er vist ved oppdagelsen av 33 serekhere på keramikkskår ved steder i Kanaan som er datert til førdyanstiske periode og fram til begynnelsen av den første dynastiske tid. Tretten av disse tilhørte Narmer og kom fra seks forskjellige steder: Tel Arad, Ein HaBesor, Tel es-Sakan, Nahal Tillah (Halifterrassen), Tel Erani, og Lod. Ytterligere en serekh fra Lod er tilskrevet Narmers antagelige forgjenger Ka. Betydningsfull er kun en tilskrevet Narmers etterfølgere, til Hor-Aha, hans umiddelbare etterfølger. De gjenværende serekher har enten ikke navn tilknyttet eller har et navn som ikke kan tilskreves noen kjent farao.
I løpet av sommeren 1994 oppdaget forskere fra Nahal Tillah-ekspedisjonen i sørlige Israel, et potteskår med innsnitt med serekhtegnet til Narmer. Potteskåret ble funnet ved en stor sirkulær plattform, muligens fundamentet til et lagerrom ved Halifterrassen. Det er datert til ca 3000 f.Kr., og mineralogiske undersøkelser av potteskåret har konkludert med at det er et fragment av vinkrukke som ble importert fra Nildalen og til Kanaan.
Curaçaotårnugle
Curaçaotårnugle (Tyto alba bargei (E. J. O. Hartert, 1892) ) er en underart av tårnugle (Tyto alba) som finnes på Curaçao, kanskje også Bonaire, to av øynene i ABC-øyene, som tilhører De små Antiller i Karibia. Tårnugla er en mellomstor raptor som tilhører tårnuglefamilien (Tytonidae).
Kari Arkivuo
Kari Arkivuo (født 23. juni 1983) er en finsk fotballspiller som spiller for FC Lahti.
Narmer
Grav og gjenstander
Etter rundt 200 år med aktiv tilstedeværelse i Kanaan, hadde den egyptiske tilstedeværelsen sitt høydepunkt under Narmers styre, og hadde rask nedgang etter hans død.
Kari Arkivuo
Tidligere har han spilt for de finske klubbene FC Kuusysi, FC Pallo-Lahti, FC Lahti og norske Sandefjord Fotball. Han valgte å ikke fornye kontrakten sin for Sandefjord i 2008, og gikk derfra videre til Go Ahead Eagles.
Alfred Gabriel Nathorst
Alfred Gabriel Nathorst (født 7. november 1850 på Väderbrunns landbruksskole utenfor Nyköping, død 20. januar 1921 i Stockholm) var en svensk polarforsker, botaniker og geolog, filosofie doktor 1874 i Lund, dosent i geologi og 1876 geolog ved Sveriges geologiska undersökning (SGU).
Vitenskapsmannen
Nathorst var sønn av agronomen Hjalmar Nathorst og hadde fra sin tidligste ungdom studert naturvitenskap; botanikken var hans første interesse, men siden ble geologien førstevalget. Kjernen i hans livsverk anses å være hans arbeide innen paleobotanikkens område. Nathorsts mer rene geologiske arbeider omfattet til å begynne med Skånes geologi: først dets kambriske og senere dets steinkullsførende formasjoner, samt Skånes tektonikk.
Senere viet han sitt geologiske arbeid til polartraktene og sammanfattet sine undersøkelser overfor geologkongressen i Stockholm 1910 (Beiträge zur Geologie der Bären-Insel, Spitzbergen und des König-Karl-Landes). Han fikk stor betydning for spredningen av geologiske kunnskaper i Sverige gjennom utgivelsen av Jordens historia (to bind, 1888–94), som er en delvis bearbeidning av Melchior Neumayrs Erdgeschichte, samt Sveriges geologi (1894).
Som botaniker behandlet Nathorst den arktiske floraen, men enda mer omfattende var arbeidet innenfor paleobotanikken. Allerede som ung student i 1870 fant han i senglasiale leirelag i Skåne rester av vekster som ikke lengre fantes i disse trakter, men som forekom enten i fjelltrakter eller i de arktiske områdene – for eksempel reinrose, polarvier og dvergbjørk. Senere påviste han forekomsten av en likens flora på flere steder innenfor området for den nordeuropeiske innlandsisens utbredelse i istiden.
Zen 2
Zen 2 er kodenavnet på en mikroarkitektur fra AMD. Den ble lansert 7. juli 2019 og er etterfølgeren til mikroarkitekturene Zen og Zen+. Zen 2 produseres på 7 nanometer noder fra TSMC, og brukes av tredje generasjons Ryzen prosessorer, kjent som Ryzen 3000 for the mainstream-brikker, og Threadripper 3000 for systemer av høyere skala.
Alfred Gabriel Nathorst
Utmerkelser
Nathorst Land er området mellom Van Mijen- og Van Keulenfjordene på Spitsbergen. Nathorst ble tildelt Lyellmedaljen i 1904.
Franz Stassen
Franz Stassen (født 12. februar 1869 i Hanau, død 18. april 1949 i Berlin) var en tysk maler og illustratør.
Biografi
Stassen ble utdannet ved Universität der Künste Berlin, senere virket Stassen innenfor den tyske Jugendstil-tradisjonen, inspirert av kunstnere som Max Klinger, Gustav Klimt og andre symbolistiske malere. Han er mest kjent for å ha illustrert verkene til Richard Wagner, spesielt Der Ring des Nibelungen og Parsifal. Stassen var en venn av Wagners sønn Siegfried og nært knyttet til den nasjonalistiske Bayreuth-kretsen, sentrert rundt Bayreuth-festivalen.
Hans Wagner-illustrasjoner var populære i Det tyske keiserriket og ble ofte reprodusert. De har blant annet blitt bemerket for å forutse den heroiske amerikanske tegneserie-stilen. Hans forseggjorte inkorporering av musikalske notelinjer og ledemotiver i sine illustrasjoner har også blitt kommentert.
Stassen meldte seg inn i NSDAP i 1930. Han laget fire veggtepper (gobeliner) til Hitlers rikskanselli i Berlin, som skildret mytologiske motiver fra de islandske Edda-diktene. Viktige soloutstillinger fant sted i Bayreuth i 1937 og i Dresden i 1940. I 1939 tildelte Hitler ham tittelen professor. I 1944, mot slutten av andre verdenskrig, ble han plassert på Gottbegnadeten-listen av Joseph Goebbels, en liste over kunstnere som ble ansett som avgjørende for nasjonalsosialistisk kultur. Stassen døde i Berlin i 1949.
Verk
I tillegg til de Wagner-relaterte verkene skapte Stassen også illustrasjoner for blant annet Brødrene Grimms eventyr, Goethes Faust og Hans von Wolzogens Die Edda, Germanische Götter- und Heldensagen samt andre litterære og historiske temaer.
Jean d’Orléans-Longueville
Jean d'Orléans-Longueville  (født 1484, død 24. september 1533) var en av den katolske kirkes kardinaler. Han var erkebiskop av Toulouse og biskop av Orléans.
Han ble utnevnt til kardinal i mars 1533 av pave Klemens VII under hans trettende konsistorium.
Georg Benedikt Freiherr von Ogilvy
Georg Benedikt Freiherr von Ogilvy, baron Ogilvy de Muirtown (født ca. 1650, død 8. oktober 1710 i Danzig) var en kursaksisk generalfeltmarskalk av skotsk avstamning.
Ogilvy var sønn av George Jacob Ogilvy, kommandant over Brünns Festung Spielberg (tsjekkisk Špilberk). Han begynte sin militære løpebane i den russiske armeen, hvor han ble general i 1702. Den 3. desember 1706 trådte han inn i den kursaksiske tjenesten som feltmarskalk og president for det indre krigsrådskollegiet.
De skotske etterkommerne av familien Ogilvy er idag beslektet med den britiske kongefamilien, idet The Honorable Sir Angus Ogilvy var gift med prinsesse Alexandra av Kent, en kusine av den britiske dronningen og av hertugen av Edinburgh.
Ovimbundu
Ovimbundu er en folkegruppe som tradisjonelt holder til i høylandet i det sentrale Angola. De taler umbundu, et bantuspråk.
Bernt Bull
Bernt Øgrim Bull (født 12. juli 1946) er seniorrådgiver i Helse- og omsorgsdepartementet. Han har arbeidet med samferdsel, og var statssekretær i Miljødepartementet under miljøvernminister Thorbjørn Berntsen fra 1994–97 og gruppesekretær for Arbeiderpartiets stortingsgruppe 1982–85. Bull har vært og er styremedlem i flere frivillige organisasjoner og institusjoner og utvalg, blant annet Oslo Havnestyre, Institutt for fredsforskning (PRIO), Selskabet for Oslo Byes Vel, Flyktninghjelpen og DIS-Norge.
Bull har vært generalsekretær i Avholdsfolkets landsråd og han var arkitekten bak Actis, som er paraplyorganisasjonen for det frivillige rusfeltet i Norge. I Actis var han også internasjonal rådgiver. Han var leder for det offentlig oppnevnte «Alkoholpolitisk utvalg» som i 1995 laget NOU 1995:24 ''Alkoholpolitikken i endring? – hvordan norske myndigheter kan møte de nye utfordringer nasjonalt og internasjonalt'' ISBN 82-583-0377-5.
Ovimbundu
De er den største etniske gruppen i Angola og utgjør 37 prosent av landets befolkning.
Ovimbundu var handelsfolk, jordbrukere og gjetere som før koloniseringen var organisert i tretten riker. Deres senere historie har blitt preget av den angolanske selvstendighetskrigen (1961–1975) og den angolanske borgerkrigen (1975–2002).
Bernt Bull
Bernt Bull er sønn av tidligere ordfører for Arbeiderpartiet i Oslo, Brynjulf Bull. Han har også selv vært lokalpolitiker for Arbeiderpartiet i Oslo.
Relativistisk jet
En relativistisk jet er en ekstremt kraftfull jetstråle av plasma som genereres av de antatte massive objektene i sentrum av visse aktive galakser, spesielt radiogalakser og kvasarer. Strålens lengde kan nå så langt som tusenvis eller til og med hundre tusenvis av lysår.
Bernt Bull
Hans morfar var kommandør Tobias Øgrim, som var leder for Frelsesarmeen i Norge i perioden 1945-48.
Messier 87
M87 (Messierobjekt 87) eller NGC 4486 er en gigantisk elliptisk galakse i stjernebildet Jomfruen. M87 er den dominerende galaksen i Virgohopen, en av de største kjente galaksene i universet og ligger ca. 55 millioner lysår unna. Dens relative nærhet gjør at det er mulig å studere høyenergiaktivitetene som pågår i galaksens kjerne, som man mistenker inneholder et supermassivt sort hull. Astronomer tror at det sorte hullet i galaksen har en masse på ca. 3 solmasser.
Relativistisk jet
Polar jet
Lucas Alario
Lucas Nicolás Alario (født 8. oktober 1992) er en argentinsk fotballspiller som spiller for den tyske klubben Eintracht Frankfurt.
Al-Qaum
Al-Qaum (arabisk:القوم) var den nabateiske krigsguden og nattguden. Han var også karavanefolkenes beskytter.
Mange inskripsjoner med hans navn har blitt funnet, og arkeologer tror at han var en av de viktigste gudene i den nabateiske religionen.
Oleg Stefan
Oleg Stefan (født 7. september 1959 i Donetsk i Ukraina) er en filmskuespiller. Han har opptrådt i en rekke fjernsynsserier som Frasier og JAG, og hadde en rolle i Robert De Niros The Good Shepherd.
Grant Parish
Grant Parish er et fylke i den amerikanske delstaten Louisiana. Det ligger nord i staten og grenser mot Winn Parish i nord, La Salle Parish i øst, Rapides Parish i sør og mot Natchitoches Parish i vest.
Grant Parish totale areal er 1 721 km² hvorav 50 km² er vann. I 2010 hadde fylket 22,309 innbyggere. Administrasjonssenteret ligger i byen Colfax. Fylket har fått sitt navn etter president Ulysses S. Grant.
Gabriel Romanus
Lars Gabriel Romanus (født 25. januar 1939 i Helsingborg) er en svensk politiker for Folkpartiet, tidligere embetsmann og direktør for Systembolaget 1982–1999.
Romanus ble første gang innvalgt i Sveriges riksdag i 1969, fra Stockholm. Han var gruppeleder for Folkpartiet i riksdagen fra 1978, og ble samme året sosialminister, en post han hadde i ett år. I samme regjering var hans onkel Sven Romanus justisminister.
Han gikk tilbake til politikken etter at Anitra Steen ble sjef for Systembolaget i 1999, og tok valg til Riksdagen 1969–1982 og igjen 2002–2006.
Til tross for at Romanus var Systembolag-leder i 17 år, ivret han for en streng og restriktiv alkoholpolitikk. Denne linjen tok han også opp da han i 2002 ble riksdagsrepresentant igjen, og tok da blant annet til orde mot liberaliseringer som hans etterfølger Anitra Steen gjennomførte, med blant annet lengre åpningstider og lørdagsåpent.
Prosessteologi
Prosessteologi betegner en teologisk tenkning som tar utgangspunkt i at verden er i stadig utvikling og dermed også vår gudsforståelse. Virkelighetsforståelse og gudsforståelse reflekterer hverandre.
Eksempler på dette finnes i Bibelen. Profetene unnlot å kalle Gud for konge i perioder av jødenes historie hvor kongedømmet var korrupt. Den samfunnsmessige situasjon virket inn på hvordan Gud ble beskrevet og hvilke bilder som ble benyttet om ham.
Prosessteologer i moderne tid anvender tilsvarende metode. De legger vekt på at enhver tid har sine måter å beskrive Gud på, ut fra sine erfaringer og sin virkelighetsoppfatning. Beskrivelsen av Gud er ikke gitt en gang for alle, men er i stadig utvikling og endring.
Jan Boklöv
Jan Boklöv (født 14. april 1966 i Koskullskulle i Gällivare kommune) er en svensk tidligere skihopper, først og fremst kjent for å ha introdusert V-stilen i skihopping.
Boklöv deltok i verdenscupen fra 1986 til 1992. Han vant fem enkeltrenn i løpet av karrieren, og med seieren i Lake Placid i 1988 ble han den første svenske som vant et verdenscuprenn. Han vant verdenscupen sammenlagt i sesongen 1988/1989. I 1989 ble han tildelt Radiosportens Jerringpris.
Fylkesvei 14 (Oppland)
Fylkesvei 14 i Oppland gikk mellom Stadum i Gran og Roa i Lunner. Veien var 23,6 km lang.
2019 ble veien erstattet av fylkesvei 1606, fylkesvei 2288 og fylkesvei 2289.
Heping (Tianjin)
Administrative enheter
Subdistriktene Xiaobailou (小白楼街道), Quanyechang (劝业场街道), Tiyuguan (体育馆街道), Xinxing (新兴街道), Nanyingmenshequ (南营门社区街道), Nanshi (南市街道)
Kulturminner
I Heping ligger Tianjin Quanyechang Basar, Yien Yieh Commercial Bank og Det franske kommersielle treningssenter, som er oppført på Folkerepublikken Kinas liste over kulturminner.
Esteban Gabriel Merino
Esteban Gabriel Merino (født ca. 1472 i Santisteban del Puerto i Spania, død 28. juli 1535) var en av den katolske kirkes kardinaler. Han var bl.a. biskop av Jaén i Spania og patriark av Vestindia.
Han ble utnevnt til kardinal i februar 1533 av pave Klemens VII under hans tolvte konsistorium.
Gruuthusemuseum
Gruuthusemuseum er et kulturhistorisk museum i Brugge. Gruuthuse er et hus fra middelalderen; Louis de Gruuthuse er den mest kjente av beboerne. Samlingene dekker tidsrommet fra 1400-tallet til 1800-tallet.
Carl Clauberg
Carl Clauberg (født 28. september 1898 i Wupperhof, død 9. august 1957 i Kiel) var en tysk SS-lege som under andre verdenskrig utførte forsøk på mennesker i den beryktede blokk 10 i Auschwitz. Han var utdannet gynekolog, men drev også som allmennlege.
Gruuthusemuseum
Gruuthuse
En rik familie fra Brugge fikk på 1200-tallet monopol til å innkreve avgifter på gruit (krydder til øl), og bygget et lagerhus til formålet. Bygningen ble tidlig på 1400-tallet ombygd til bolig for en velstående kjøpmann, som senere tok navn etter huset; "Van Gruuthuse" ("Fra Gruithuset"). Sønnen, Louis de Gruuthuse, bygger på en ny fløy til huset, og i 1472 også et kapell som forbinder huset til den tilstøtende kirken, Vår Frues kirke i Brügge.
I 1596 er kong Filip II av Spania eier av huset, og i 1623 er det overtatt av Wenceslas Cobergher. Byen Brugge kjøpte huset i 1875, og arkitekten Louis Delacenserie hadde ansvaret for restaureringen mellom 1883 og 1895.
Eksteriøret er dels opprinnelig, dels en rekonstruksjon; interiøret er stort sett en nygotisk rekonstruksjon av en middelaldersk interiør. Bygningen ble opprinnelig brukt til å vise byens arkeologiske samlinger. Midt på 1900-tallet ble museet omgjort til et kulturhistorisk museum for byen Brügge.
Carl Clauberg
Clauberg ble dømt til 25 års fengsel i Sovjet for krigsforbrytelser, men ble løslatt i 1955 i et fangeutvekslingsprogram og blr sendt tilbake til Tyskland.
Gruuthusemuseum
Innsamling
Museet viser et bolighus for en rik familie, slik det kunne være på slutten av middelalderen, og en stor samling vanlige verktøy og redskaper. I utstillingene finner en møbler, kniplinger, gjenstander i gull og sølv, våpen, musikkinstrumenter, og keramikk. Det mest kjente objekt i samlingen er len lakkert terrakottabyste av den tysk-romerske keiser Karl V fra 1520, laget av Conrat Meit. Et annet høydepunkt er samlingen av flamske gobelenger fra 15- og 1600-tallet.
Museet holder jevnlig ulike særutstillinger.
Carl Clauberg
Liv og virke
Clauberg deltok som soldat i infanteriet under første verdenskrig og ble tatt til fange av britene i 1917. Han utdannet seg til lege etter krigen og meldte seg inn i NSDAP i 1933. Han ble også medlem av SS hvor han hadde graden Gruppenführer.
Bergen Mødrehjem
Bergen Mødrehjem kom i drift våren 1904 og var et tilbud til gravide, hjemløse kvinner. Her kunne kvinnene bo de siste månedene av svangerskapet og så lenge de ammet barna sine. Mødrehjemmet leide en leilighet med åtte værelser i Nygårdsgaten 46, og hadde plass til 10–12 mødre med barn. Hjemmet var en privat institusjon og driften ble finansiert gjennom ulike private bidrag. Ildsjelene bak tiltaket var overlege Kjeldsberg og hans kone. Dr. Kjeldsberg var overlege ved Fødselsstiftelsen i Bergen, og så hvor vanskelig kvinner som ikke var gift hadde det etter fødselen. Konen var engasjert i arbeidet med å skaffe midler til driften.
Carl Clauberg
Liv og virke
Under krigen forsket han på en pille til SS-soldatene hvis de ønsket en rask og smertefri død, hvis de for eksempel hadde blitt tatt til fange og ikke ville røpe noe. Dette klarte han ikke med en gang, men han prøvde ut ulike steriliseringsmetoder på jødiske kvinner og menn. For kvinnene førte dette til smerter i eggstokkene og i magesekken, disse ble da tatt ut og sendt til Berlin for nærmere undersøkelse. For menn var det testiklene som ble fjernet. De som ble gitt dødspillen, led en langsom og smertefull død. Han lot også pasienter stå ved et røntgenapparat i flere minutter i strekk med strålen mot kjønnsorganene. Disse ble gasset etterpå fordi stråleskadene hemmet videre arbeid. Clauberg ble røpet da han sendte rapport om pillen til Berlin.
Bergen Mødrehjem
I 1908 flyttet mødrehjemmet inn i de tidligere lokalene til Nordnes skole på Tollbodallmenning 10, og i 1909 ble det opprettet en egen spedbarnsavdeling på mødrehjemmet. I 1925 flyttet mødrehjemmet inn i en egen bygning på Olderhaugen på Paradis. Ansvaret for mødrehjemmet ble kommunalt i 1949, og ledelsen ble overført til det kommunale barnehjemsutvalget. Institusjonen skiftet nå navn til Bergen kommunale mødrehjem.
Carl Clauberg
Liv og virke
I 1945 ble han fanget av sovjetiske styrker og fraktet til Sovjetunionen. I 1948 ble han dømt til 25 års fengsel for krigsforbrytelser, men han ble løslatt allerede i 1955 i forbindelse med et fangeutvekslingsprogram mellom Sovjet og Vest-Tyskland. I Tyskland gjenopptok han karrieren som gynekolog, men reaksjoner fra overlevende førte til at han ble arrestert og stilt for retten på nytt i Tyskland. Han hadde på denne tiden blitt alkoholiker og snakket stolt om sine eksperimenter under krigen. Han snakket hånende om overlevende som krevde at tyske myndigheter skulle frata ham legelisensen. Clauberg døde i fengsel før rettssaken kom i gang.
Bergen Mødrehjem
En del av fødslene skjedde på mødrehjemmet, og kvinnene ble på mødrehjemmet i barseltiden. Noen barn ble værende på hjemmet i påvente av adopsjon. Mødrehjemmet hadde en egen pleiebarnsavdeling hvor barna kunne være til de var 3 år. Det ble også utdannet barnepleiere ved institusjonen, det var i stor grad barnepleierelevene som tok seg av barna.
I 1980 overtok fylkeskommunen driften av mødrehjemmet og navnet ble igjen endret til Bergen Mødrehjem. Ved årsskiftet 1991/1992 fikk mødrehjemmet nye lokaler i Bønesstølen 13. Bergen Mødrehjem ble i 2005 slått sammen med Sudmannske foreldre og barn senter og går i dag under navnet Bergen barn og foreldre senter.
Arkivet
Bergen Byarkiv oppbevarer arkivmateriale fra mødrehjemmet for tidsperioden 1911–1980. Her er relativt få opplysninger om mødrene og deres barn. Inn- og utskrivingsbøkene dekker tidsperioden 1935–1953 og gir opplysninger om hvor lenge mødre og barn oppholdt seg på institusjonen. Det finnes pasientjournaler eller helsekort for årene 1942–1978. Disse gir opplysninger om barnas fødselsvekt, vektøkning, sykdommer, vaksinasjoner m.m. Hordaland fylkesarkiv har arkivmateriale fra etter 1981.
Corey Cogdell
Corey Cogdell (født 2. september 1986) er en amerikansk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 11 i trap. Hun tok bronse under Sommer-OL 2008.
Hedong (Tianjin)
Hedong (kinesisk: 河东区; pinyin: Hédōng Qū) er et bydistrikt sentralt i byprovinsen Tianjin i Folkerepublikken Kina.
Hedong har et areal på 39 km² og ca. 680.000 innbyggere (2004).
Deler av distriktet omfatter det som en gang var en del av den russiske konsesjon i kolonitiden tidlig på 1900-tallet.
Kulturminner
I Hedong ligger Tianfeipalasset, som er oppført på Folkerepublikken Kinas liste over kulturminner.
Administrative enheter
Hedong består av 13 subdistrikter:
LaSalle Parish
LaSalle Parish er et fylke i den amerikanske delstaten Louisiana. Det ligger i de sentrale delene av staten og grenser mot Caldwell Parish i nord, Catahoula Parish i øst, Avoyelles Parish i sør, Rapides Parish i sørvest, Grant Parish i vest og mot Winn Parish i nordvest.
Palme ved reisens slutt
Palme ved reisens slutt - en vemodig roadmovie er et norsk reiseprogram med Rune Gokstad og Geir Schau som ble sendt på NRK1 fra 2003 til 2004, regi var med Øystein Bache. Daværende spesialrådgiver i FN Ingunn Yssen var også med i episode 5. som guide i Genève.
LaSalle Parish
LaSalle Parish totale areal er 1 716 km² hvorav 100 km² er vann. I 2010 hadde fylket 14,890 innbyggere. Administrasjonssenteret ligger i byen Jena.
Palme ved reisens slutt
Rune Gokstad og Geir Schau tar en sliten Citroën CX RD 2.5 diesel, 1986 modell med på dens siste tur gjennom Sverige, Tyskland, Nederland, Belgia, Sveits og tilslutt målet Frankrike. Målet er en «høgger» utenfor Nice.
Wangensten
Wangensten er landets største rakfiskprodusent. Familien som driver med rakfisk kommer opprinnelig fra gården Færden i Røn i Vestre Slidre kommune hvor de har flere hundre år lange tradisjoner i produksjon av rakfisk. Salg har foregått i familien i fire generasjoner. De har produksjonslokale på Leira i Valdres. Råstoff til produksjonen kommer fra Jämtland.